અકલાચા (તા. મહેમદાવાદ)
અકલાચા (તા. મહેમદાવાદ) ભારત દેશના પશ્ચિમ ભાગમાં આવેલા ગુજરાત રાજ્યના મધ્ય ભાગમાં આવેલા ખેડા જિલ્લામાં આવેલા કુલ ૧૦ (દસ) તાલુકાઓ પૈકીના એક તથા મોગલકાળમાં મહેમુદાબાદ તરીકે ઐતિહાસિક મહત્વ ધરાવતા એવા મહેમદાવાદ તાલુકામાં આવેલું એક ગામ છે. 

અકલાચા ગામના લોકોનો મુખ્ય વ્યવસાય ખેતી,નોકરી, ખેતમજૂરી તેમ જ પશુપાલન છે. આ ગામમાં મુખ્યત્વે મકાઈ, બાજરી, કપાસ, દિવેલી, તમાકુ, બટાટા, શક્કરીયાં તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

શિક્ષણ 
અકલાચા ગામમાં શ્રી સરસ્વતી વિદ્યામંદિર, ધોરણ ૯ થી ૧૨ ની માધ્યમિક અને ઉચ્ચતર માધ્યમિક શાળા આવેલ છે. જેમાં અકલાચા તેમજ આજુબાજુના ગામના ૧,૨૦૦ થી પણ વધુ વિદ્યાર્થીઓ અભ્યાસ કરે છે.

ધાર્મિક સ્થળો 
ગામમાં વડેશ્વરીમાતાનું મંદિર, ચતુર્ભુજ મંદિર, બડિયાદેવ મંદિર તથા સ્વામીનારાયણ મંદિર આવેલ છે.

મહેમદાવાદ તાલુકો